Amafaranga y’ifatabuguzi ry’umwaka wose, ayo kugura inomero imwe n’ayo kwandikishamo inyandiko arihirwa mu Kigo cy’Igihugu cy’Imisoro n’Amahoro (RRA); uwishyuye yerekana urupapuro yishyuriyeho kugira ngo serivisi ishinzwe Igazeti ya Leta imukorere icyo yishyuriye. Ifatabuguzi ry’umwaka wose rirangirana n’umwaka wishyuriwe kandi kwishyura bigakorwa mbere y’ukwezi kwa Mutarama k’umwaka ufatirwa ifatabuguzi. Abishyura batinze barakirwa bagahabwa numero zasohotse batarafata ubuguzi, iyo zihari, zaba zarashize ntibagire icyo babaza.